Diari Oficial de la Generalitat Valenciana


Sumari del DOGV 8000, del 15-03-2017 (2017/1932)

Resolució de l'adjudicació del Programa d'actuació integrada del sector SUZRT-2.
--------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1932


Data del document
:   06-03-2017

Organisme emissor
:   Ajuntament de Xilxes

Tipus de document
:   Resolució

Descriptors 

:   * Chilches
    * pla d'urbanisme
    * administració local

Resolució de l'adjudicació del Programa d'actuació integrada del sector SUZRT-2. [2017/1932]  
El Ple de l'Ajuntament, en sessió de data 23 de febrer de 2017, va adoptar l'acord del tenor literal següent:  
  
«Resolució de l'adjudicació del programa d'actuació integrada del sector SUZRT-2.  
Vist l'expedient relatiu a la resolució de l'adjudicació del programa per al desenvolupament del sector SUZRT-2, i  
Atés que amb dates 29 de febrer i 19 d'octubre de 2016, després de la pertinent comprovació, es van emetre informes pels serveis jurídics municipals i Secretaria, respectivament, en què s'indicava la concurrència de causa de resolució de l'adjudicació del Programa per al desenvolupament de l'actuació integrada del sector SUZRT-2 a favor de l'urbanitzador Costa Malvarrosa, SL.  
Atés que amb data 27 d'octubre de 2016, es va iniciar mitjançant acord del Ple expedient per a la resolució de l'adjudicació de l'esmentat programa, que s'ha sotmés a informació pública mitjançant anunci publicat al tauler d'edictes de l'Ajuntament i web municipal.  
  
Atés que s'ha donat tràmit d'audiència per un termini de 10 dies a l'adjudicatari i interessats que van comparéixer al seu dia en aquest i que durant el dit termini s'ha presentat dins del termini i en la forma oportuna al·legació per part d'Ernesto Pallardó Andrés, número de registre d'entrada 4368, de data 25 de novembre de 2016, en què manifesta que vol continuar destinant els seus terrenys, afectats per l'alternativa, al cultiu.  
Considerant que la referida al·legació constitueix una reiteració de la que ja va efectuar l'interessat per mitjà d'un escrit R. E. número 4677, de 10 de desembre de 2004, que va ser desestimada mitjançant acord plenari, de data 18 de juny de 2005, per entendre que aquesta no es referia al programa, motivació que es manté en les actuals circumstàncies i que, per tant, ha de servir per a resoldre-la en el mateix sentit, al no comportar cap element de judici que qüestione de forma directa el manteniment o la resolució del programa.  
Considerant-se decaiguda de l'adjudicació provisional del programa la mercantil Costa Malvarrosa, SL, per la falta de presentació de garantia definitiva i subscripció del contracte per al seu desenvolupament i desplegament, així com per la falta de presentació del projecte d'urbanització i la resta de documentació requerida, és procedent, en conseqüència, declarar-se la resolució del procediment.  
Considerant que l'expedient ha seguit la tramitació establida en la legislació aplicable que, per motius temporals, ve determinada per la Llei 6/1994, de 15 de novembre, reguladora de l'activitat urbanística, segons la disposició transitòria primera, apartat 2, de la LUV ?d'ara en avant LRAU?  i la Llei de contractes de les administracions públiques, aprovat per Reial decret legislatiu 2/2000, de 16 de juny ?d'ara en avant TRLCAP?, i és procedent la seua aprovació pel Ple.  
  
Vist l'informe de Secretaria, emés de conformitat amb l'elaborat per l'assessoria jurídica externa en data 29 de febrer de 2016, i el dictamen favorable de la Comissió Informativa Municipal d'Hisenda, Interior, Festes i Urbanisme, el Ple de l'Ajuntament, per unanimitat, acorda aprovar la proposta de l'Alcaldia i, en conseqüència:  
Primer. Desestimar l'al·legació formulada per Ernesto Pallardó Andrés, amb l'abast i el contingut que resulta dels fonaments del present acord.  
Segon. Resoldre el conveni urbanístic, presentat i no formalitzat per la referida mercantil, i l'adjudicació provisional del programa d'actuació integrada del SUZRT-2, d'acord amb el que disposa l'article 29.13 de la LRAU, en relació amb l'article 32 del mateix text legal, així com amb el que disposa l'article 41.1 del TRLCAP per incompliment per l'entitat Costa Malvarrosa, SL de la seua obligació de constituir fiança definitiva i subscriure el corresponent conveni administratiu, a pesar dels reiterats requeriments efectuats.  
  
Tercer. Cancel·lar la programació del sector SUZRT-2, quedant el dit àmbit subjecte al règim del sòl urbanitzable sense programació.  
Quart. Declarar que la present resolució no comporta cap efecte respecte a la contribució de càrregues d'urbanització per als propietaris inclosos en el dit àmbit d'actuació per no comptar encara amb el projecte de reparcel·lació.  
Cinqué. Notificar el present acord als interessats amb indicació dels recursos pertinents.  
Sisé. Publicar l'acord de resolució del programa d'actuació integrada en el Diari Oficial de la Generalitat Valenciana, prèvia comunicació al Registre de programes d'actuació.»  
  
Cosa que es fa pública de conformitat amb el que disposa l??article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Xilxes, 6 de març de 2017.- L'alcalde president: José Martínez Melchor.